CELEX: 62008CN0380
Language: mt
Date: 2008-08-21 00:00:00
Title: Kawża C-380/08: Talba għal deċiżjoni preliminari mressqa mit-Tribunale Amministrativo Regionale per la Sicilia (l-Italja) fil- 21 ta' Awissu 2008 — ENI SpA vs Ministero Ambiente e tutela del territorio e del mare e altri

22.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 301/15
            
         Talba għal deċiżjoni preliminari mressqa mit-Tribunale Amministrativo Regionale per la Sicilia (l-Italja) fil-21 ta' Awissu 2008 — ENI SpA vs Ministero Ambiente e tutela del territorio e del mare e altri
   (Kawża C-380/08)
   (2008/C 301/28)
   Lingwa tal-kawża: It-Taljan
   Qorti tar-rinviju
   Tribunale Amministrativo Regionale per la Sicilia.
   Partijiet fil-kawża prinċipali
   
      Rikorrenti: ENI SpA.
   
      Konvenua: Ministero Ambiente e Tutela del Territorio e del Mare e altri.
   Domandi preliminari
   
               1)
            
            
               Id-Direttiva Komunitarja 2004/35/KE (1) dwar il-kumpens tad-dannu ambjentali, u, f'din il-kawża, l-Artikolu 7 u l-Anness II tagħha, tipprekludi leġiżlazzjoni nazzjonali li tagħti lill-amministrazzjoni pubblika s-setgħa li timponi, bħala “metodi raġjonevoli ta' rimedju ta' dannu ambjentali”, interventi fuq xogħlijiet għall-ambjent (f'dan il-każ, “barriera fiżika” għall-ilma ta' taħt l-art tul xatt-il baħar kollu) li huma differenti u addizzjonali għal dawk magħżula qabel l-eżitu ta' diskussjonijiet preliminari speċjali mal-partijiet, li diġà ġew approvati, implementati u li qegħdin jitwettqu?;
            
         
               2)
            
            
               Din id-direttiva tipprekludi leġiżlazzjoni nazzjonali li tagħti s-setgħa lill-amministrazzjoni pubblika li timponi, ex officio, dawn ir-rekwiżiti, jiġifieri mingħajr ma tkun evalwat il-kundizzjonijiet speċifiċi tas-sit, l-ispejjeż ta' implementazzjoni mqabbla mal-benefiċċji prevedibbli b'mod raġjonevoli, id-danni kollaterali eventwali jew probabbli u l-effetti negativi fuq is-saħħa u s-sigurtà pubblika, kif ukoll iż-żmien meħtieġ sabiex jitwettaq ix-xogħol?
            
         
               3)
            
            
               Fid-dawl tas-sitwazzjoni speċifika tas-sitwazzjoni tas-sit ta' interess nazzjonali ta' Priolo, l-istess direttiva tipprekludi leġiżlazzjoni njazzjonali li tagħti s-setgħa lill-amministrazzjoni pubblika li timponi ex officio dawn ir-rekwiżiti bħala kundizzjonijiet għall-awtorizzazzjoni tal-użu leġittimu ta' żoni li mhumiex direttament relatati mal-bonifika, peress li diġà ġew bonifikati jew għall-inqas mhux imniġġsa, inklużi fil-limiti tas-sit ta' interess nazzjonali ta' Priolo?
            
         
      (1)  ĠU L 143, 2004, p. 56.